Quentin Tarantino

Quentin Jerome Tarantino (sündinud 27. märtsil 1963 USA-s Tennessee osariigis Knoxville'is) on Ameerika Ühendriikide filmilavastaja, produtsent ja filmiauhinnaga Oscar pärjatud stsenarist. Quentin Tarantino jättis 15-aastaselt kooli pooleli ja läks videolaenutusse tööle. Et seal oli aega ja võimalus tutvuda eri (Jaapani, Itaalia, Hongkongi) maade kinokunstiga, sai Tarantino peagi väga põhjalikud teadmised filmikunstist. Hiljem on ta öelnud, et just sellest perioodist sai ta inspiratsiooni oma filmide loomisel. Tarantino karjäär sai alguse ühest peost, kus ta tutvus näitleja Lawrence Benderiga, kellele Tarantino karakter sügavat muljet avaldas. Karjääriga rahulolematu Bender otsustas end produtsendina ja Tarantinot režissöörina proovile panna. 1987. aastal valmis film "My Best Friend's Birthday", mis kukkus läbi. Mõni aasta hiljem valminud "Marukoerte" käsikiri jõudis näitleja Harvey Keiteli kätte, kes vastutasuks härra Valge rolli eest aitas filmimiseks lahti keerata Hollywoodi rahakraanid. 1992. aastal jõudis kinodesse Tarantino film "Marukoerad". Kuigi USA-s ei saatnud seda algul eriline edu, võeti see hästi vastu Inglismaal, kust see ringiga tagasi USAsse Sundance'i filmifestivalile jõudis. Kaks aastat hiljem valminud "Pulp Fiction" on aga olnud algusest peale väga menukas. 1987 "My Best Friend's Birthday" 1992 "Marukoerad" (Reservoir Dogs) 1994 "Pulp Fiction" 1995 "Neli tuba" (Four Rooms), lõik "Mees Hollywoodist" (The Man from Hollywood) 1997 "Jackie Brown" 2003 "Kill Bill: Pruudi kättemaks, vol. 1" (Kill Bill: Vol. 1) 2004 "Kill Bill: Pruudi kättemaks, vol. 2" (Kill Bill: Vol. 2) 2005 "Sin City" (külalislavastajana) 2005 "CSI: Crime Scene Investigation": "Grave Danger: Vols. I & II" (külalisstsenaristi ja lavastajana) 2007 "Surmakindel" (Death Proof) 2009 "Vääritud tõprad" (Inglorious Basterds) 2012 "Vabastatud Django" (Django Unchained) 2015 "Vihane kaheksa" (The Hateful Eight) 2019 “Ükskord Hollywoodis” (Once Upon a Time in Hollywood) 1993 "Tõeline romanss" ("True Romance") 1994 "Natural Born Killers" 1995 "Punane oht" ("Crimson Tide") dialoogid 1996 "Ehast koiduni" ("From Dusk Till Dawn") 1987 "My Best Friend's Birthday", Clarence Pool 1992 "Marukoerad" (Reservoir Dogs), Mr. Brown 1994 "Pulp Fiction", Jimmie Dimmick 1994 "Sleep With Me", Syd 1995 "Saatus juhib mängu" (Destiny Turns On the Radio), Johnny Destiny 1995 "Neli tuba" (Four Rooms), lõik "Mees Hollywoodist" (The Man from Hollywood), Chester 1995 "Desperaado" (Desperado), Pick-up Guy 1996 "Ehast koiduni" (From Dusk Till Dawn), Richard Gecko 1996 "Girl 6", Q.T 2000 "Väike Nicky" (Little Nicky), Deacon 2001 "Alias" (telesari), McKenas Cole 2006 "Hell Ride" 2007 "Surmakindel" (Death Proof), Warren 1994 "Killing Zoe" 1995 "Neli tuba" (Four Rooms) 1996 "Ehast koiduni" (From Dusk Till Dawn) 1996 "Curdled" 1998 "God Said, 'Ha!'" 2005 "Daltry Calhoun" 2005 "Freedom's Fury" 2006 "Hell Ride" 2007 "Õuduste planeet" (Planet Terror) 2007 "Surmakindel" (Death Proof) Tema film "Marukoerad" sai 1993. aastal Yubari Rahvusvahelisel Fantaasiafilmide festivalil kriitikute auhinna. "Pulp Fiction" võitis Palme d'Ori (Kuldne Palmioks) 1994. aasta Cannesi filmifestivalil. Film oli nomineeritud seitsmele Oscarile, millest võitis ühe – parima algupärase stsenaariumi eest, mis jagati Tarantino ja kaasstsenarist Roger Avary vahel. Quentin Tarantino andmekogus IMDb (inglise)